cyanic-selkie/wikianc huggingface dataset:
লুডভিগ বোলৎসমান
শিল্পজ্ঞান এবং কবিতা
কবিতার প্রথমে দেখা যায়, বোলৎসমান পৃথিবীর দুঃখ-কষ্ট এবং পীড়ন আর সহ্য করতে না পেরে মৃত্যু কামনা করছেন। এর সাথে তার ব্যক্তি জীবনও মিলে যায়, কারণ তিনি সে সময় মৃত্যুই চাচ্ছিলেন। কিন্তু এক সময় ভাষা ব্যঙ্গাত্মক রূপ নেয়। দেখা যায়, তার প্রার্থনা ঈশ্বর শুনেছে, তিনি মারা গেছেন। মৃত্যুর পর তার আত্মা স্বর্গে আরোহণ করছে। পথে তিনি আরও অনেক বিশ্বের সন্ধান পান, কিন্তু স্বর্গই মূল লক্ষ্য হওয়ায় ভ্রুক্ষেপ করেননা সেদিকে। অবশেষে স্বর্গে পৌঁছালে পর পরী ও ঈশ্বরের বার্তাবাহকেরা তাকে গান গেয়ে শোনায়। সেই গান তার কাছে বড় একঘেয়ে লাগে। গানটি আরও কিছুক্ষণ শোনার পর তিনি এর সাথে বেটোফেনের সুরের সামঞ্জস্য লক্ষ্য করেন। পরীদের কাছ থেকে জানতে পারেন, গানটি ঈশ্বরের আদেশে বেটোফেনই লিখেছেন। এই প্রেক্ষিতে বোলৎসমান বেটোফেনের সাথে দেখা করতে চান এবং পরীরা তাকে সে পথে নিয়ে যায়। সাক্ষাতে বেটোফেন তাকে জিজ্ঞেস করেন গানটি তার ভাল লেগেছে কিনা। তিনি নিরব থাকেন। বেটোফেন বলতে উৎসাহ দিলে তিনি জানান, তার এখানকার গানগুলো পৃথিবীর মত ভাল লাগছে না।
উত্তরে বেটোফেন বলেন, তিনি স্বর্গে এসে গান লেখা ছেড়ে দিয়েছিলেন। কারণ এখানে তার সৃজনশীলতা নষ্ট হয়ে গেছে, তার গান এবং সুরের মূল অনুপ্রেরণা ছিল মানুষের বেদনা। সেই বেদনাই যখন নেই তখন গানও নেই। কেবল শেষ বিচার বলে কিছু একটা আছে বলেই তিনি ঈশ্বরের আদেশে এই গানটি লিখেছেন। তিনি বোঝান যে, পৃথিবীতে বিরাজমান বেদনাই আমাদের মানবীয় অনুভূতির মূল উপজীব্য। এসব শোনার পর বোলৎসমান মানব জীবনের আয়রনি বুঝতে পারেন। তার কবিতার শেষ পংক্তিগুলো এমন: In shock almost I gazed upon his face. "How truly wondrous are these worldly ways! Just hours ago I begged for death again, 'Oh spare my heart the suffering and the pain' But here in heaven pain is what one yearns Oh human heart your ways one never learns. ঘণ্টা খানেক পূর্বে তিনি বেদনামুক্তির আশায় মৃত্যু প্রার্থনা করছিলেন। অথচ স্বর্গে এসে সেই মানুষই পৃথিবীর বেদনা ফিরে পেতে আকুতি করে।
রচনাসমূহ
বোলৎসমানের রচনাগুলোকে চারটি সময় ভাগ করা যায়। প্রথম সময়কালটি হচ্ছে গঠনের কাল, ১৮৬৬ থেকে ১৮৭১ সাল পর্যন্ত। ১৮৬৮ থেকে ১৮৭১ পর্যন্ত প্রকাশিত পেপারগুলোতে ম্যাক্সওয়েলের প্রভাব লক্ষ্য করা যায়। ম্যক্সওয়েল পড়ার পরই তিনি এগুলো লিখেছিলেন। এগুলোতে তাপীয় সাম্যাবস্থায় থাকা গ্যাসের বৈশিষ্ট্য নিয়ে আলোচনা করা হয়েছে, সম্ভাবনাভিত্তিক বিন্যাসের সাহায্যে। তবে তিনি আরও সাধারণ তত্ত্বে উপনীত হওয়ার চেষ্টা করছিলেন, যেমন এক সময়ে বাইরে থেকে প্রযুক্ত বল এবং বহু-পরমাণু গ্যাসের উল্লেখ শুরু করেন। সম্ভাবনার বিভিন্ন ধারণা নিয়ে কথা বলেছেন এগুলোতে, যেমন: কালিক গড়, কণা গড়, বা এনসেম্বল গড়। এই গবেষণাপত্রগুলোর মূল ফলাফল ছিল, Stoßzahlansatz (সমভাবাপন্ন অনুমিতি) এর আলোকে ম্যক্সওয়েলের বণ্টন অপেক্ষক স্থিতিশীল, বা সাম্যাবস্থায় থাকে। অবশ্য এই সময়ে তিনি একেবারে ভিন্ন একটি পদ্ধতিও প্রয়োগ করেন যা স্টোসৎসালআনসাৎস-এর উপর নির্ভর করে না, বরং এর্গোডিক অনুকল্পের উপর নির্ভর করে। এতে একটি নতুন বণ্টন অপেক্ষকের জন্ম হয় সীমায় যা ম্যক্সওয়েলীয় বণ্টনে পরিণত হয়। এ সময় এনসেম্বল এর ধারণাও দেন, কিন্তু ৮০-র দশকের আগে তা গুরুত্ব পায়নি।
৩৯ নং ওয়ার্ড, কলকাতা পৌরসংস্থা
৩৯ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশের মার্কাস স্কোয়ার অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।
বিবরণ
৩৯ নং ওয়ার্ডের সীমানা নিম্নরূপ: উত্তর দিকে মুক্তারাম বাবু স্ট্রিট; পূর্ব দিকে বিধান সরণি; দক্ষিণ দিকে মহাত্মা গান্ধী রোড এবং পশ্চিম দিকে চিত্তরঞ্জন অ্যাভিনিউ।
অপু বিশ্বাস
অবন্তি বিশ্বাস (মঞ্চ নাম অপু বিশ্বাস হিসাবেই অধিক পরিচিত; জন্ম: ১১ অক্টোবর ১৯৮৯, বগুড়া, বাংলাদেশ) হচ্ছেন একজন বাংলাদেশী চলচ্চিত্র অভিনেত্রী। তিনি ২০০৬ সালে আমজাদ হোসেন পরিচালিত কাল সকালে চলচ্চিত্রে অভিনয়ের মাধ্যমে চলচ্চিত্র শিল্পে পদার্পণ করেন। তিনি ২০০৬ সালে এফআই মানিক পরিচালিত কোটি টাকার কাবিন চলচ্চিত্রে প্রধান নায়িকা হিসাবে অভিনয় করেন শাকিব খানের বিপরীতে। অপু বিশ্বাস ৭২টিরও অধিক চলচ্চিত্রে শাকিব খানের বিপরীতে অভিনয় করেছেন। কর্মজীবনে তিনি একটি বাচসাস পুরস্কার অর্জন করেছেন এবং ছয়বার মেরিল-প্রথম আলো পুরস্কারে মনোনয়ন লাভ করেন।
জন্ম ও কৈশোর
অপু বিশ্বাস ১৯৮৯ সালের ১১ অক্টোবর বগুড়া জেলার সদর থানার কাটনারপাড়া এস কে লেনে জন্মগ্রহণ করেন। বাবা উপেন্দ্রনাথ বিশ্বাস এবং মা শেফালী বিশ্বাসের তিন মেয়ে ও এক ছেলের মধ্যে সবার ছোট অপু। তার শৈশব ও কৈশোর কেটেছে বগুড়াতেই। প্রথম স্কুল এসওএস হারম্যান মেইনার। তারপর আলোর মেলা, ক্রিসেন্ট হাই স্কুল এবং সব শেষে ইয়াকুবিয়া বালিকা উচ্চ বিদ্যালয়। বাবা-মায়ের যৌথ উৎসাহেই মূলতঃ নাচতে শুরু করেন। বগুড়ার নৃত্যগুরু আবদুস সামাদের কাছে নাচের তালিম নেন। এসময়ে তিনি লাইলী মজনু নৃত্যনাট্যে অভিনয় করেছেন। প্রাতিষ্ঠানিক নাচের হাতেখড়ি হয় বুলবুল ললিতকলা একাডেমিতে। তারপর শিল্পকলা একাডেমি এবং সবশেষে নৃত্যাঞ্চল। নবম শ্রেণীতে পড়াকালীন নৃত্যাঞ্চল আয়োজিত একটি প্রতিযোগিতায় দশম হন।
২০০৫-২০০৯, চলচ্চিত্রে আগমন ও প্রধান চরিত্র
অপু বিশ্বাস ২০০৫ সালে অবন্তি নামে আমজাদ হোসেন পরিচালিত কাল সকালে ছবির মাধ্যমে চলচ্চিত্রে পদার্পণ করেন। পরের বছর এফআই মানিক পরিচালিত কোটি টাকার কাবিন ছবিতে প্রধান অভিনেত্রী হয়ে শাকিব খানের বিপরীতে অভিনয় করেন। ছবিটি ব্যবসা সফল হয় এবং অপু বিশ্বাস রাতারাতি তারকায় রূপান্তরিত হন। শীর্ষ নায়ক শাকিব খানের সঙ্গে তার জুটি দর্শকদের গ্রহণযোগ্যতা পেলে এফআই মানিক এই জুটিকে নিয়ে একই বছরে পিতার আসন, চাচ্চু, ও দাদীমা চলচ্চিত্র নির্মাণ করেন। ২০০৭ সালে অপু মান্নার বিপরীতে মেশিনম্যান ছবিতে এবং পুনরায় শাকিব খানের বিপরীতে কাবিননামা ছবিতে অভিনয় করেন।
পরের দুই বছরে শাকিব-অপু জুটির আমাদের ছোট সাহেব (২০০৮), আমার জান আমার প্রাণ (২০০৮), তুমি স্বপ্ন তুমি সাধনা (২০০৮), মনে প্রাণে আছ তুমি (২০০৮), ভালোবাসার লাল গোলাপ (২০০৯), মন যেখানে হৃদয় সেখানে (২০০৯), জান আমার জান (২০০৯), মনে বড় কষ্ট (২০০৯), মায়ের হাতে বেহেশতের চাবি (২০০৯), এবং ও সাথী রে.... (২০০৯) ছবি ব্যবসা সফল হয়। অপু ২০০৮ সালের জান আমার জান চলচ্চিত্রের জন্য সেরা অভিনেত্রী বিভাগে বাংলাদেশ কালচারাল রিপোর্টারস অ্যাসোসিয়েশন পুরস্কার লাভ করেন। এছাড়া ২০০৮ সালের এক বুক ভালোবাসা ও ২০০৯ সালের মনে বড় কষ্ট চলচ্চিত্রে অভিনয়ের জন্য তিনি মেরিল-প্রথম আলো পুরস্কার তারকা জরিপে সেরা চলচ্চিত্র অভিনেত্রী বিভাগে মনোনয়ন লাভ করেন।
২০১০-২০১৪, ব্যবসা সফলতা
২০১০ সালে জাকির হোসেন রাজু পরিচালিত ভালোবাসলেই ঘর বাঁধা যায় না এবং বদিউল আলম খোকন পরিচালিত নিঃশ্বাস আমার তুমি চলচ্চিত্র দুটি ব্লকবাস্টার হিট হয়। বদিউল আলম খোকন পরিচালিত নাম্বার ওয়ান শাকিব খান ব্যবসা সফল হয় এবং ঢালিউডের সর্বকালের সবচেয়ে ব্যবসাসফল চলচ্চিত্রের সেরা দশে অবস্থান করে। এছাড়া চাচ্চু আমার চাচ্চু, টপ হিরো, পরান যায় জ্বলিয়া রে, হায় প্রেম হায় ভালোবাসা, প্রেম মানেনা বাঁধা চলচ্চিত্রে অভিনয় করেন। সবকয়টি চলচ্চিত্রে তার বিপরীতে অভিনয় করেন শাকিব খান। ভালোবাসলেই ঘর বাঁধা যায় না চলচ্চিত্রে জন্য তিনি তৃতীয়বারের মত মেরিল-প্রথম আলো পুরস্কার তারকা জরিপে সেরা চলচ্চিত্র অভিনেত্রী বিভাগে মনোনয়ন লাভ করেন।
২০১১ সালে তিনি অমিত হাসান প্রযোজিত প্রথম চলচ্চিত্র কে আপন কে পর চলচ্চিত্রে অভিনয় করেন। এছাড়া শাকিব খানের বিপরীতে তার অভিনীত কোটি টাকার প্রেম, কিং খান, আদরের জামাই, প্রিয়া আমার জান, তোর কারণে বেঁচে আছি, একবার বলো ভালোবাসি এবং মনের ঘরে বসত করে মুক্তি পায়। ২০১২ সালে শাকিব খানের বিপরীতে এক টাকার দেনমোহর, এক মন এক প্রাণ, জিদ্দি মামা চলচ্চিত্রে অভিনয় করেন। এই বছর ঈদুল ফিতরে তার অভিনীত একটি ছবি ঢাকার কিং এবং ঈদুল আযহায় দুটি ছবি বুক ফাটেতো মুখ ফোটেনা ও দুর্দর্ষ প্রেমিক মুক্তি পায়। এক টাকার দেনমোহর চলচ্চিত্রে অভিনয়ের জন্য তিনি পঞ্চমবারের মত মেরিল-প্রথম আলো পুরস্কার তারকা জরিপে সেরা চলচ্চিত্র অভিনেত্রী বিভাগে মনোনয়ন লাভ করেন।
২০১৩ সালে অপু শরৎচন্দ্র চট্টোপাধ্যায়ের দেবদাস উপন্যাস অবলম্বনে নির্মিত একই নামের চলচ্চিত্রে পার্বতী চরিত্রে অভিনয় করেন। চাষী নজরুল ইসলাম পরিচালিত এই চলচ্চিত্রে তার সহ-অভিনয়শিল্পী ছিলেন শাকিব খান ও মৌসুমী। এছাড়া তিনি মাই নেম ইজ খান, ও প্রেমিক নাম্বার ওয়ান ছবিতে অভিনয় করেন। মাই নেম ইজ খান ছায়াছবিটি ঢালিউডের সর্বকালের সবচেয়ে ব্যবসাসফল চলচ্চিত্রের সেরা দশ তালিকায় স্থান করে নেয়। এছাড়া অপু এই চলচ্চিত্রে অভিনয়ের জন্য সেরা অভিনেত্রী বিভাগে বাচসাস পুরস্কার লাভ করেন। পরের বছর ভালোবাসা এক্সপ্রেস, সেরা নায়ক, দুই পৃথিবী, ডেয়ারিং লাভার,,জয় চৌধুরী, ও শিরিন শিলা অভিনীত হিটম্যান, হিরো: দ্যা সুপারস্টার চলচ্চিত্রে অভিনয় করেন। ঈদুল ফিতরে মুক্তিপ্রাপ্ত হিরো: দ্যা সুপারস্টার ব্যবসাসফল হয় এবং ঢালিউডের সর্বকালের সবচেয়ে ব্যবসাসফল চলচ্চিত্রের সেরা দশে স্থান করে নেয়। অপু এবছর ডেয়ারিং লাভার ছবিতে অভিনয়ের জন্য ষষ্ঠবারের মত মেরিল-প্রথম আলো পুরস্কার তারকা জরিপে সেরা চলচ্চিত্র অভিনেত্রী বিভাগে মনোনয়ন লাভ করেন।
২০১৫-বর্তমান
২০১৫ সালে অপু শাকিব খানের বিপরীতে রাজাবাবু - দ্য পাওয়ার, রাজা ৪২০ ও লাভ ম্যারেজ চলচ্চিত্রে অভিনয় করেন। পরের বছর ঈদুল ফিতরে মুক্তি পায় তার অভিনীত সম্রাট: দ্য কিং ইজ হিয়ার, যা পরিচালনা করেন মুহাম্মদ মোস্তফা কামাল রাজ এবং চলচ্চিত্রটিতে তার বিপরীতে অভিনয় করেন শাকিব খান ও ভারতের ইন্দ্রনীল সেনগুপ্ত। এবছরের ঈদুল আযহায় শাকিব খানের মুক্তিপ্রাপ্ত বসগিরি ও শুটার চলচ্চিত্রে তার অভিনয়ের কথা থাকলেও, পরে দুটি চলচ্চিত্রেই তার স্থলাভিষিক্ত হন নবাগত শবনম বুবলি।
২০১৭ সালের ঈদুল ফিতরে দীর্ঘ ১০ মাস মাতৃত্বকালীন ছুটি কাটিয়ে আসার পর শাকিব খান ও আনিসুর রহমান মিলনের বিপরীতে তার অভিনীত রাজনৈতিক-থ্রিলারধর্মী রাজনীতি চলচ্চিত্রটি মুক্তি পায়, যা পরিচালনা করেন বুলবুল বিশ্বাস। তিনি বর্তমানে বাপ্পি চৌধুরীর বিপরীতে দেবাশিষ বিশ্বাস পরিচালিত শ্বশুরবাড়ি জিন্দাবাদ ২ চলচ্চিত্রে কাজ করছেন, চলচ্চিত্রটি ২০০২ সালে মুক্তিপ্রাপ্ত শ্বশুরবাড়ি জিন্দাবাদ চলচ্চিত্রের দ্বিতীয় কিস্তি।
ব্যক্তিগত জীবন
২২ নভেম্বর ২০১৭ তারিখে শাকিব খান তালাকের জন্য আবেদন করেন। ২২ ফেব্রুয়ারি ২০১৮ তারিখে এই দম্পতির তালাক হয়ে যায়।
মুমতাজুদ্দীন আহমদ
মওলানা মুমতাজুদ্দীন আহমদ (১৮৮৯-১৯৭৪) আলিম ও লেখক। তিনি কলকাতার আলিয়া মাদ্রাসার ও ঢাকার আলিয়া মাদ্রাসার সাবেক শিক্ষক ছিলেন। কলকাতা প্রেসিডেন্সি কলেজের প্রাক্তন প্রভাষকও ছিলেন তিনি।
জন্ম ও প্রাথমিক জীবন
মওলানা মুমতাজুদ্দীন আহমদ ১৮৮৯ সালে ব্রিটিশ ভারতের বেঙ্গল প্রেসিডেন্সির অন্তর্গত ফেনী জেলায় জন্মগ্রহণ করেন। তিনি কলকাতার আলিয়া মাদ্রাসা থেকে ১৯১৬ সালে হাদিসে কামিল পাশ করেন। একই বছরে কলকাতা বিশ্ববিদ্যালয় থেকে ম্যাট্রিকুলেশন পাস করেন।
রাজনৈতিক ও কর্মজীবন
মওলানা মুমতাজুদ্দীন আহমদ কলকাতার আলিয়া মাদ্রাসায় ৩৪ বছর শিক্ষকতা করেন। এর পরে কলকাতা প্রেসিডেন্সি কলেজেও তিনি কিছুকাল প্রভাষক ছিলেন। দেশভাগের পর ১৯৪৭ সালে ঢাকায় ফিরে তিনি ঢাকার আলিয়া মাদ্রাসায় শিক্ষকতা করেন।
লেখক মুমতাজুদ্দীন
বাংলা, আরবি, ও উর্দু ভাষায় তার রচিত গ্রন্থগুলির মধ্যে উল্লেখযোগ্যঃ-
মৃত্যু
মওলানা মুমতাজুদ্দীন আহমদ ১৯৭৪ সালে ঢাকায় মৃত্যু বরণ করেন।
বহিঃসংযোগ
বাংলাপিডিয়ায় –মুমতাজুদ্দীন আহমদ
বিল বারউইক (মল্লক্রীড়াবিদ)
বিল বারউইক (২৬ মে ১৯০৫ – ১৬ জুন ১৯৯৭) একজন অস্ট্রেলীয় মাঝারিপাল্লার দৌড়বিদ ছিলেন। তিনি ১৯৩২ গ্রীষ্মকালীন অলিম্পিকে পুরুষদের ১৫০০ মিটারে প্রতিদ্বন্দ্বিতা করেছিলেন।
ড্রেসডেন
ডান|থাম্ব|295x295পিক্সেল| প্রধান দর্শনীয় স্থানগুলির সাথে ঐতিহাসিক শহর কেন্দ্র ড্রেসডেন (, সংযোগ=|এই শব্দ সম্পর্কে ; Upper and Lower Sorbian: Drježdźany  )
জার্মানির জাখসেন রাজ্যের রাজধানী এবং দ্বিতীয় জনবহুল শহর। সমগ্র জার্মানির মধ্যে জনসংখ্যার দিক দিয়ে ড্রেসডেনের অবস্থান দ্বাদশ, আয়তনের দিক দিয়ে চতুর্থ। ড্রেসডেন শহুরে অঞ্চলের মধ্যে পার্স্ববর্তী ছোট মফস্বল শহর ফ্রাইটাল, পিরনা, রাডেবুল, মাইসেন এবং কসভিগ ও এই শহরগুলোর নিবাসী প্রায় ৭৯০,০০০ মানুষও অন্তর্ভুক্ত। ড্রেসডেন মেট্রোপলিটন অঞ্চলে প্রায় সাড়ে তেরো লাখ বাসিন্দা।
এলবে নদীর পাশে হামবুর্গের পর দ্বিতীয় বৃহত্তম নগরী ড্রেসডেন। নগরটির বেশিরভাগ জনগোষ্ঠী এলবে উপত্যকায় বাস করে। তবে নগরটির পূর্বদিকে খুব কম জনবহুল অঞ্চল পশ্চিম লুসাশিয়ান পার্বত্য অঞ্চল এবং উপল্যান্ড ( সুডেটেস এর পশ্চিমাংশ) অবস্থিত।
ড্রেসডেন শহর ও এর চারদিকের নদী ও অন্যান্য অঞ্চলের বেশিরভাগ নাম স্লাভিক উৎস থেকে এসেছে।  ড্রেসডেন থুরিঙ্গিয়া উচ্চাঞ্চলের জাখসেন উপভাষা এলাকার দ্বিতীয় বৃহত্তম শহর। সোরবিয়ান ভাষার অঞ্চল শহরের পূর্বে, লুসাতেয়ায় শুরু হয়।
১৯৯০ সালে জার্মান পুনর্মিলনের পর থেকে ড্রেসডেন আবারও জার্মানি ও ইউরোপের সাংস্কৃতিক, শিক্ষামূলক এবং রাজনৈতিক কেন্দ্র হয়ে উঠেছে। ড্রেসডেন প্রযুক্তি বিশ্ববিদ্যালয় জার্মানির ১০ টি বৃহত্তম বিশ্ববিদ্যালয়গুলির মধ্যে একটি এবং জার্মান বিশ্ববিদ্যালয় এক্সিলেন্স ইনিশিয়েটিভের একটি অংশ । ড্রেসডেনের অর্থনীতি এবং এর অবস্থান জার্মানির অন্যতম গতিশীল এবং স্যাক্সনি রাজ্যে শীর্ষে। উচ্চ-প্রযুক্তি শাখা দ্বারা প্রভাবিত হওয়ায় প্রায়শই বলা হয় "সিলিকন স্যাক্সনি"। হামবুর্গিশ ওয়েল্টওয়ার্টসচাটসিনস্টিটুট (এইচডাব্লুডাব্লুআই) এবং বেরেনবার্গ ব্যাংক অনুসারে, ২০১৯ সালে, ড্রেসডেনের জার্মানির সকল শহরের মধ্যে ভবিষ্যতের সপ্তম সেরা সম্ভাবনাময় শহর হয়েছিল।
ইতিহাস
থাম্ব|ফউর্স্টেনজুগ - মাইসেন চীনামাটিতে  স্যাক্সন রাজ্যের সার্বভৌমিক অঞ্চলগুলো চিত্রিত হয়েছে স্লাভিক জনগোষ্ঠীদের পরে জার্মান বংশোদ্ভূতদের বসতি স্থাপনের দিক দিয়ে চিন্তা করলে ড্রেসডেন তলনামূলকভাবে নতুন শহর। লিনিয়ার পটারি সংস্কৃতির উপজাতিরা দ্বারা নওলিথিক যুগে প্রায় ৭৫০০ খ্রিস্টপূর্বে এই অঞ্চলে বসতি স্থাপন করেছিল।  জার্মান জনগণের পূর্ব দিকের সম্প্রসারণ,  নিকটবর্তী ওরে পর্বতমালায় খনন এবং মাইসেনের মার্গ্রাভিয়েট প্রতিষ্ঠার সাথে ড্রেসডেনের প্রতিষ্ঠা ও প্রথম দিকের বিকাশ সম্পর্কিত। ড্রেসডেন শহরের  নাম ব্যুৎপত্তিগতভাবে ওল্ড সোর্বিয়ান শব্দ ড্রিয়ানির  কাছ থেকে এসেছে, যার অর্থ বনের মানুষ । পরবর্তীতে স্যাক্সনি রাজ্যের রাজধানী ড্রেসডেনের প্রধান পরিচয় হয়ে দাঁড়ায়।
তথ্যসূত্র
থাম্ব| জেজেফ ব্রোদভস্কি (১৮৯৫) দ্বারা অঙ্কিত চিত্রে [[নেপোলিয়ন বোনাপার্ট|নেপোলিয়ন এলবে নদী পার হচ্ছেন]]
গ্রিনল্যান্ড ফুটবল অ্যাসোসিয়েশন
গ্রিনল্যান্ড ফুটবল অ্যাসোসিয়েশন (Grønlands Boldspil-Union, Football Association of Greenland; এছাড়াও সংক্ষেপে এফএজি নামে পরিচিত) হচ্ছে গ্রিনল্যান্ডের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭১ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর গ্রিনল্যান্ডে অবস্থিত।
এই সংস্থাটি গ্রিনল্যান্ডের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে গ্রিনল্যান্ডীয় ফুটবল চ্যাম্পিয়নশিপ এবং গ্রিনল্যান্ড কাপের মতো প্রতিযোগিতার সকল কার্যক্রম পরিচালনা করে।
ভোলা সরকারি কলেজ
ভোলা সরকারি কলেজ ভোলা শহরের যুগিরঘোল,ভোলা- চরফ্যশন সড়ক সংলগ্ন এলাকায় অবস্থিত একটি সরকারি শিক্ষাপ্রতিষ্ঠান। ভোলা সরকারি কলেজ বরিশাল বিভাগ এর নামকরা কলেজগুলোর মধ্যে একটি। ১৯৬২ খ্রিষ্টাব্দে প্রতিষ্ঠিত কলেজটি ভোলা জেলার প্রাচীন তম এবং  দক্ষিণ বাংলার অন্যতম শ্রেষ্ঠ বিদ্যাপীঠ।  ১৯৭৯ সালে জাতীয়করণকৃত এই প্রতিষ্ঠানটি  "জাতীয় শিক্ষানীতি-২০১০" এর আলোকে মানসম্মত আধুনিক ও যুগোপযোগী শিক্ষার নিরন্তন প্রচেষ্টা চালিয়ে এই দ্বীপ জেলায় জ্ঞান এর আলো ছড়িয়ে দিচ্ছে। এ কলেজে উচ্চমাধ্যমিক এবং স্নাতক পর্যায়ের শিক্ষাকার্যক্রম পরিচালিত হয়ে থাকে। কলেজটি নয়নাভিরাম ও মনোমুগ্ধকর প্রাকৃতিক পরিবেশে ঘেরা। এই কলেজ বাংলাদেশ জাতীয় বিশ্ববিদ্যালয় এর অধিভুক্ত।
প্রতিষ্ঠার পটভূমি
বাংলাদেশের বৃহত্তম দ্বীপ ভোলার অনগ্রসর জনগোষ্ঠীর উন্নয়নের লক্ষ্যে তৎকালীন জেলা প্রশাসক জনাব আব্দুল আজীজ এবং কয়েকজন বিদ্যোৎসাহী ব্যক্তির উদ্যোগে ১৫ সেপ্টেম্বর ১৯৬২ খ্রীষ্টাব্দে একাদশ বিজ্ঞান,বাণিজ্য ও মানবিক বিভাগ নিয়ে বেসরকারি রুপে ভোলা কলেজ যাত্রা শুরু করে। ১৯৬৩-৬৪ শিক্ষাবর্ষে কলেজ টিতে ডিগ্রি (পাস) কোর্স চালু হয়। ১৯৭৯ সালের ৭ ই মে কলেজটিকে জাতীয়করণ করা হয়। ১৯৬২ সালে কলেজটি প্রতিষ্ঠার প্রাথমিক পর্যায়ের ক্লাশ সমুহ অনুষ্ঠিত হত। বর্তমান আব্দুর রব মাধ্যমিক বিদ্যালয়ে। অতঃপর ভোলার বিদ্যোৎসাহী ব্যক্তিদের অক্লান্ত ও নিরলস প্রচেষ্টায় কলেজের নাম এ ক্রয়কৃত জমিতে টিনের ঘর নির্মাণ করে কলেজটির কার্যক্রম পুরোমাত্রায় চালু হয়। ১৯৬৬-৬৭ খ্রিস্টাব্দে পাকা ভবনের নির্মাণ কাজ চালু হয় এবং পরবর্তী সময় পাকা ভবনটি বিভিন্ন রুপ সংস্কার হয়ে বর্তমান রূপ লাভ করেছে।
ছাত্র ছাত্রীদের আবাসন
কলেজে 'শাহবাজখান ছাত্রাবাস' ও 'কবি নজরুল ইসলাম ছাত্রাবাস' নামে দুইটি ছাত্রাবাস আছে। এছাড়াও ৫০০শয্যা বিশিষ্ট নতুন ২টি ছাত্রাবাস নির্মাণাধীন রয়েছে। আবাসন ও ছাত্রাবাস কমিটির তত্ত্বাবধানে ছাত্রাবাসগুলো পরিচালিত হয়। এছাড়াও ছাত্রদের জন্য ২০ শয্যা বিশিষ্ট ডরমেটরী রয়েছে। এছাড়াও কলেজে ছাত্রীদের জন্য ছাত্রীনিবাস নির্মাণাধীন।
মাঠ
কলেজের অভ্যন্তরেই বিশাল আকৃতির ঐতিহাসিক কলেজ মাঠ অবস্থিত। এখানে বিভিন্ন বিভাগীয় পর্যায়ের খেলাধুলা অনুষ্ঠিত হয়।
প্রজাপতি পার্ক বাংলাদেশ
প্রজাপতি পার্ক বা বাটারফ্লাই পার্ক বাংলাদেশের চট্টগ্রাম নগরীর পতেঙ্গা নেভাল একাডেমি সড়কে অবস্থিত একটি পার্ক। প্রায় জমির ওপর প্রতিষ্ঠিত পার্কটিতে আনুমানিক ৬০০ প্রজাতির প্রজাপতি রয়েছে। ধারণা করা হয় পার্কটি ভারতীয় উপমহাদেশের প্রথম প্রজাপতি পার্ক।
বর্ণনা
দেশের একমাত্র এ প্রজাপতি পার্কে রয়েছে ট্রপিক্যালগার্ডেন, বাটারফ্লাই জোন, বাটারফ্লাই মিউজিয়াম, বাটারফ্লাই রিয়ারিংরুম, কৃত্রিম হ্রদ-ঝর্ণা, ফিশফিডিং জোন ও বাটারফ্লাই ফিডিং জোন।
পার্কে কয়েক হাজার প্রজাপতি রয়েছে। সাধারণত সকাল ৯টা থেকে ১১টার মধ্যে এবং বিকেলের দিকে পার্ক জুড়ে প্রজাপতি উড়ে বেড়াতে দেয়া যায়। সন্ধ্যার আগে থেকেই প্রজাপতি ঝোপের মধ্যে অবস্থান নিতে শুরু করে তাই সন্ধ্যার পর দেখা যায় না। দর্শনার্থীদের জন্য পার্কটি প্রতিদিন সকাল নয়টা থেকে রাত এগারটা পর্যন্ত খোলা থাকে।
হাইল বিজয়
হাইল বিজয় (দ্বিতীয় সৌদি-রশিদি যুদ্ধ বলেও পরিচিত) ছিল সৌদি বাহিনীর সাথে হাইল আমিরাতের (জাবাল শামার) লড়াই। এতে ব্রিটিশ ও সৌদিদের মিত্র ইখওয়ানরা সামরিক সহায়তা দিয়েছিল। হাইল আমিরাত এসময় রশিদিদের অধীন ছিল। ১৯২১ সালের ২ নভেম্বর জাবাল শামার সৌদি বাহিনীর কাছে আত্মসমর্পণ করে।
ইউনিভার্সিটি অব সাউদার্ন ক্যালিফোর্নিয়া
ইউনিভার্সিটি অব সাউদার্ন ক্যালিফোর্নিয়া মার্কিন যুক্তরাষ্ট্রে ক্যালিফোর্নিয়ার লস এঞ্জেলসে ইউনিভার্সিটি পার্কে অবস্থিত একটি বেসরকারি গবেষণা ভিত্তিক বিশ্ববিদ্যালয়। দক্ষিণ ক্যালিফোর্নিয়া বিশ্ববিদ্যালয় ১৮৮০ সালে প্রতিষ্ঠিত হয়, যা ক্যালিফোর্নিয়ার সবচেয়ে পুরনো গবেষণা ভিত্তিক বিশ্ববিদ্যালয়।
আর্নি অস্টেন
আর্নেস্ট এলিয়ট অস্টেন (২৫ জুলাই ১৮৯১ – ২১ মে ১৯৮৫) ছিলেন একজন অস্ট্রেলীয় রেসওয়াকার। তিনি ১৯২৪ গ্রীষ্মকালীন অলিম্পিকে পুরুষদের ১০ কিলোমিটার হাঁটার প্রতিযোগিতায় অংশ নিয়েছিলেন।
অধ্যাপক জ্যোতিষ চন্দ্র ঘোষ বালিকা বিদ্যালয়
অধ্যাপক জ্যোতিষ চন্দ্র ঘোষ বালিকা বিদ্যালয় ভারতের পশ্চিমবঙ্গের হুগলি জেলার চিনসুরার একটি বালিকা বিদ্যালয়। এটি পশ্চিমবঙ্গ মাধ্যমিক শিক্ষা বোর্ডের অধিভু্কত এবং দশম শ্রেণী পর্যন্ত শিক্ষা প্রদান করে। এটি ১৯৮৭ সালে প্রতিষ্ঠিত হয়েছিল।
রবীন্দ্রনাথ এখানে কখনও খেতে আসেননি
রবীন্দ্রনাথ এখানে কখনও খেতে আসেননি হচ্ছে বাংলাদেশি লেখক মোহাম্মদ নাজিম উদ্দিনের লেখা একই নামের উপন্যাস অবলম্বনে নির্মিত একটি ওয়েব ধারাবাহিক। ২০২১ সালের ১৩ আগস্টে ভারতের পশ্চিমবঙ্গ ভিত্তিক বাংলা ওটিটি প্ল্যাটফর্ম হইচইয়ে সিরিজটি মুক্তি পায়। শ্রী ভেঙ্কটেশ ফিল্মস ও টিভিওয়ালা মিডিয়ার যৌথ প্রযোজনায় নির্মিত এই সিরিজটি ভারতীয় পরিচালক সৃজিত মুখার্জি পরিচালনা করেন। এটি সৃজিত মুখার্জির পরিচালিত দ্বিতীয় পূর্ণাঙ্গ ওয়েব ধারাবাহিক ও হইচইয়ে তার প্রথম কাজ। শুরুতে বাংলাদেশ-ভারতের একাধিক অভিনয়শিল্পীর সমন্বয়ে দুই দেশেই শুটিং হওয়ার কথা থাকলেও করোনা মহামারির কারণে শুধু ভারতেই শুটিং করা হয়। তবে একমাত্র বাংলাদেশি হিসেবে কেন্দ্রীয় চরিত্র "মুশকান জুবেরী" হিসেবে অভিনয় করছেন আজমেরী হক বাঁধন।
পটভূমি
২০১৫ সালে বাংলাদেশি লেখক মোহাম্মদ নাজিম উদ্দিনের লেখা "রবীন্দ্রনাথ এখানে কখনও খেতে আসেননি" বইটি বাংলাদেশের বাতিঘর প্রকাশনী থেকে প্রকাশিত হয়। পরবর্তীতে ভারতের অভিযান পাবলিশার্স থেকে বইটির ভারতীয় সংস্করণ প্রকাশিত হয়। প্রকাশের পরেই বইটি দুই বাংলায় ব্যপক সাড়া ফেলে। কলকাতার টিভিওয়ালা মিডিয়া ওয়েব ধারাবাহিকটি নির্মানের আগ্রহ প্রকাশ করলে ২০১৯ সালের ফেব্রুয়ারিতে লেখকের সাথে তাদের এই বিষয়ক চুক্তি হয়। এর মাধ্যমে উপন্যাসটির অডিও-ভিজ্যুয়াল স্বত্ব কিনে নেয় টিভিওয়ালা মিডিয়া।
কিন্তু এরপরেই পশ্চিমবঙ্গের পরিচালক সৃজিত মুখার্জি এই উপন্যাসের উপর ভিত্তি করে ওয়েব ধারাবাহিক নির্মানের আগ্রহের কথা লেখককে জানান। তবে টিভিওয়ালা মিডিয়ার সাথে আগে চুক্তি হওয়ায়, টিভিওয়ালার প্রডাকসনেই সৃজিত মুখার্জির পরিচালনায় সিরিজটি নির্মানের সিদ্ধান্ত হয়। তবে করোনা মহামারির কারণে পূর্বের সিদ্ধান্ত অনুযায়ী বাংলাদেশের কলা-কৌশলীদের নিয়ে সিরিজটির নির্মান সম্ভব হয়নি। তাই পরবর্তীতে শ্রী ভেঙ্কটেশ ফিল্মস ও টিভিওয়ালা মিডিয়ার যৌথ প্রযোজনায় ভারতীয় কলা-কৌশলীদের সমন্বয়ে সিরিজটি নির্মানের সিদ্ধান্ত হয়।
অভিনয়শিল্পী নির্বাচন
শুরুতে সিরিজটিতে বাংলাদেশি অভিনয়শিল্পীদের প্রাধান্য থাকার কথা ছিল। কেন্দ্রীয় চরিত্র "মুশকান জুবেরী" হিসেবে সবার আগে জয়া আহসানের নাম আলোচনায় আসে। উপন্যাসের লেখকই পরিচালক ও প্রযোজনা প্রতিষ্ঠানকে এই প্রস্তাব দেন। কিন্তু কিছুদিন পরেই শুনা যায় জয়া আহসানের বদলে মূল চরিত্রে থাকবেন পরীমনি। এছাড়াও, আতর আলী চরিত্রে চঞ্চল চৌধুরীর নাম ও অজানা চরিত্রে মোশাররফ করিমের নাম আলোচনায় আসে। বিভিন্ন চরিত্র নিয়ে বিভিন্ন সময় গুঞ্জন চললেও, পরবর্তীতে সিরিজটির পরিচালক সৃজিত মুখার্জির কাছ থেকে জানা যায়,আতর আলী চরিত্রে আসলেই তিনি চঞ্চল চৌধুরীকে বেছে নিয়েছিলেন। পাশাপাশি তিনি ফজলুর রহমান বাবুর কথাও ভেবেছিলেন। কিন্তু করোনা মহামারির কারণে এসব পরিকল্পনা বাস্তবায়ন করা যায়নি। তাই, শুধু ভারতের অভিনয়শিল্পীদের সমন্বয়ে সিরিজটি নির্মান করার সিদ্ধান্ত নেওয়া হয়। অর্থাৎ, বাংলাদেশের কেউ থাকার কথা ছিলনা সিরিজে।
ভারতের অভিনয়শিল্পীদের সমন্বয়ে নির্মানের সিদ্ধান্তের পর সবার আগে সামনে আসে আতর আলী চরিত্রে অনির্বাণ ভট্টাচার্যের নাম। মুশকান জুবেরী চরিত্রে পরিচালকের প্রথম পছন্দ ছিলেন পাওলি দাম। কিন্তু পরবর্তীতে তার সিডিউল নিয়ে সমস্যা হলে, বিস্ময়কর ভাবে বেছে নেওয়া হয় বাংলাদেশি অভিনেত্রী আজমেরী হক বাঁধনকে। এছাড়া, তদন্তকারী কর্মকর্তা নিরুপম চন্দা তথা মূল বইয়ের নূরে ছফা চরিত্রে রাহুল বোস, পুলিশ কর্মকর্তা তপন শিকদার চরিত্রে অনির্বাণ চক্রবর্তী এবং খরাজ খাসনবিশ তথা মূল বইয়ের কে এস খান বা খোদাদাদ শাহবাজ খান চরিত্রে থাকছেন অঞ্জন দত্ত।
ফুটবল ক্লাব বার্সেলোনা ফেমিনি
ফুটবল ক্লাব বার্সেলোনা ফেমিনি হচ্ছে ১৯৮৮ সালে বার্সেলোনা কর্তৃক ক্লাব ফেমিনি বার্সেলোনা হিসাবে প্রতিষ্ঠিত একটি নারী ফুটবল দল। এটি এফসি বার্সেলোনার নারী ফুটবল দল। এটি স্পেনের সবচেয়ে সফল নারী ফুটবল দল।
রবীন্দ্রনাথ এখানে কখনও খেতে আসেননি
অভিনয়শিল্পী নির্বাচন
২০২০ সালের ২৬ ডিসেম্বরে এই সিরিজের চরিত্রদের প্রথম দর্শন (ফার্স্ট লুক) প্রকাশ করা হয়।
দৃশ্যায়ন
করোনা মহামারির কারণে বাংলাদেশে শুটিংয়ের পরিকল্পনা বাস্তবায়িত না হলে, ভারতেই সম্পূর্ণ সিরিজ দৃশ্যায়নের সিদ্ধান্ত নেওয়া হয়। ১৬ ডিসেম্বর থেকে পশ্চিমবঙ্গের বর্ধমান-দুর্গাপুর অঞ্চলে সিরিজটির শুটিং শুরু হয়। পরবর্তিতে সিকিমের জিরো পয়েন্টে ১৫,০০০ ফুট উঁচুতে কনকনে ঠান্ডায় বিমান দুর্ঘটনার অংশের দৃশ্যায়ন করা হয়। ২৬ মে সিকিমেই সিরিজটির দৃশ্যায়ন শেষ হয়।
টিজার ও ট্রেলার
২০২১ সালের ১০ জুলাই হইচইয়ের ফেসবুক পাতায় মুশকান জুবেরীর "রবীন্দ্রনাথ এখানে কখনও খেতে আসেননি" রেস্টুরেন্টের খাবারের মেন্যু প্রকাশ করা হয়। খাবারের অদ্ভুত নামের পাশাপাশি ট্রিজার প্রকাশ নিয়ে দর্শকদের মধ্যে কৌতূহল তৈরি হয়। এর পাঁচ দিন পর ১৫ জুলাই ইউটিউবে সিরিজটির ট্রিজার প্রকাশিত হয়।
প্রথম মৌসুমের মুক্তি
২০২১ সালের ১৩ আগস্টে ভারতীয় ওটিটি প্ল্যাটফর্ম হইচইয়ে ওয়েব ধারাবাহিকটি প্রকাশিত হয়। ৯ পর্বের এই ধারাবাহিকের সবগুলো পর্বই একই সময়ে মুক্তি দেওয়া হয়।
দাদমর্দন
দাদমর্দন (candle bush), (বৈজ্ঞানিক নাম: Senna alata) গুল্ম শ্রেণীর গাছ যা পৌষ্পিক সৌন্দর্য উপভোগ করতে বা ঔষধি গাছ হিসেবে সংরক্ষণের প্রয়োজনে বিভিন্ন উদ্যানে রোপণ করা হয়। ময়লার ভাগাড় কিংবা পরিত্যক্ত স্থানে আপনাআপনিই জন্মে। গাছে কোনো সুমিষ্ট ফল হয় না, কাঠও মূল্যহীন।
উৎপত্তি
আলংকারিক পুষ্পবৃক্ষের জন্যই বিভিন্ন উদ্যানে রোপণ করা হয়। এরা ক্যাশিয়া জাতের ফুল। ক্যাশিয়ার আরেকটি বুনো জাতের নাম কালকাসুন্দা। পথের ধারে ও পাহাড়ে অঢেল দেখা যায়। দাদমর্দন কখনো কখনো ডোবার ধার, খেতের মধ্যবর্তী আল এবং অনাবাদি স্থানেও জন্মায়।
ব্যবহার
সারা দেশে মূলত ঔষধি গাছ হিসেবেই এরা পরিচিত। বিশেষ করে চর্মরোগে এই গাছ ব্যাপকভাবে ব্যবহার করা হয়। তবে দাদ ও পাঁচড়ায় সবচেয়ে বেশি ব্যবহার্য। দাদের বাহ্যিক নিরাময়ের জন্য টাটকা পাতার লেই ব্যবহার করা হয়। আবার ঝলসানো পাতাও রেচক। এসব ছাড়াও যৌনরোগ চিকিৎসায় এবং বিষাক্ত পোকামাকড়ের কামড়ে এই গাছ সাধারণত টনিক হিসেবে কাজে লাগে।
আকার
দাদমর্দন দ্রুত বর্ধনশীল নরম-কাষ্ঠল গুল্ম জাতীয় উদ্ভিদ। সাধারণত এক থেকে দুই মিটার পর্যন্ত উঁচু হতে পারে। কাণ্ড পুরু ও হলদেটে। ফুল ফোটার মৌসুম সেপ্টেম্বর থেকে জানুয়ারি। ডালের আগায় ১৫ থেকে ২০ সেন্টিমিটার খাড়া ডাঁটায় হলুদ রঙের ফুল নিচ থেকে ওপরের দিকে ফোটে।
চকমিরপুর ইউনিয়ন
চকমিরপুর বাংলাদেশের মানিকগঞ্জ জেলার অন্তর্গত দৌলতপুর উপজেলার একটি ইউনিয়ন।
প্রশাসনিক কাঠামো
চকমিরপুর ইউনিয়ন দৌলতপুর উপজেলার আওতাধীন একটি ইউনিয়ন পরিষদ। জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম দৌলতপুর উপজেলার আওতাধীন
জনসংখ্যার উপাত্ত
২০১১ সালের আদমশুমারি অনুযায়ী চকমিরপুর ইউনিয়নের মোট জনসংখ্যা ২৪,৫৭০ জন।
শিক্ষা
দৌলতপুর সরকারি মতিলাল কলেজ
দৌলতপুর সরকারি পি এস মডেল উচ্চ বিদ্যালয়
দৌলতপুর প্রমোদা সুন্দরী বালিকা উচ্চ বিদ্যালয়
কীর্তিপাশা ইউনিয়ন
কীর্তিপাশা বাংলাদেশের ঝালকাঠি জেলার অন্তর্গত ঝালকাঠি সদর উপজেলার একটি ইউনিয়ন।
আয়তন
কীর্তিপাশা ইউনিয়নের আয়তন ৪,৮১৬ একর।
প্রশাসনিক কাঠামো
কীর্তিপাশা ইউনিয়ন ঝালকাঠি সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম ঝালকাঠি সদর থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী কীর্তিপাশা ইউনিয়নের মোট জনসংখ্যা ১৬,৮১৫ জন। এর মধ্যে পুরুষ ৮,০২৯ জন এবং মহিলা ৮,৭৮৬ জন। মোট পরিবার ৪,০৩৫টি।
শিক্ষা
২০১১ সালের আদমশুমারি অনুযায়ী কীর্তিপাশা ইউনিয়নের সাক্ষরতার হার ৬৭%।
মোহাম্মদ আলী প্যালেস মিউজিয়াম
মোহাম্মদ আলী প্যালেস মিউজিয়াম (অর্থ: মোহাম্মদ আলী প্রাসাদ জাদুঘর) বগুড়ার অন্যতম একটি দর্শনীয় স্থান। দেশের উত্তর জনপদের কেন্দ্রস্থল বগুড়া শহরের প্রাণকেন্দ্র করতোয়া নদীর পশ্চিম তীর ঘেঁষে নবাব প্যালেসের ভেতরে তৈরি করা হয়েছে এই মিউজিয়াম অ্যান্ড পার্ক। ২০১৬ সালের মে মাসে এটিকে সংরক্ষিত পুরাকীর্তি ঘোষণা করে বাংলাদেশ প্রত্নতত্ত্ব অধিদপ্তর।
স্থাপনা সমূহ
thumb|বাম|জাদুঘরের প্রবেশ দ্বার নওয়াব বাড়ীর বেশ কয়েকটি ভবন বগুড়া শহরে আছে। তন্মেধ্যে যে দ্বিতল ভবনে নওয়াব পরিবার থাকতেন, তাই এখন নওয়াব বাড়ি বলে পরিচিত। তবে এ ভবনের আশেপাশে একতালা ভবনও আছে দু-একটি। ছোট বড় মিলিয়ে মোট ভবন তিনটি। দ্বিতল ভবন একটি এবং একতালা ভবন দুইটি। দ্বিতল ভবনে ৮টি কক্ষ ৯টি দরজা। একই ভবনের নিচ তালায় ১৬টি কক্ষের ১৩ টি দরজা আছে। কারুভবনের ৪ টি কক্ষে ১১ টি দরজা আছে। এছাড়া অধ:স্তন কর্মচারীর জন্য ব্যবহৃত ৮টি ভবনেরও ৯ টি দরজা আছে। নওয়াব বাড়ীর গেট তিনটি। প্রথম গেট খোলা। দ্বিতীয় গেট লোহার তৈরী। তৃতীয় গেট কাঠের তৈরী। প্রধান গেটের উপর একটি ঘণ্টা ঝুলানো আছে। আরো আছে একটি সার্চ লাইট। গেটের দেওয়ালে নানা ধরনের কারুকাজ করা। বিশাল উঠোনজুড়ে ছোট বড় গাছ আছে ৭১ টি। যা বাসভবনের ছায়াদান সহ সৌন্দর্য বৃদ্ধি করেছ। সমুদয় বাসভবনের জন্য ব্যবহৃকত জমির পরিমাণ ১১ একর। কোন কোন সূত্রে ৭.৫০ বলেও উল্লেখ পাওয়া যায়।
অবস্থান
বগুড়ার ঐতিহ্যবাহী নবাববাড়ি বর্তমানে মোহাম্মদ আলী প্যালেস মিউজিয়াম। শহরের প্রাণকেন্দ্র সাতমাথা রাস্তার মোড় থেকে যে পাকা সড়ক পুর্ব দিকে কোর্ট ভবনে গিয়ে নওয়াব বাড়ি রোডে যুক্ত হয়েছে সেই রাস্তার পূর্ব ধারেই নওয়াব বাড়ি অবস্থিত। পূর্বাধারে করতোয়া নদী ও দক্ষিণ দিকে কোর্ট কাঁচারী অবস্থিত।
ইতিহাস
thumb|পাকিস্তানের সাবেক প্রধানমন্ত্রী [[মোহাম্মদ আলী বগুড়ার প্রতিকৃতি]] ১৯৯৮ সালের মে মাসে বগুড়ার নবাব মোহাম্মাদ আলী প্যালেস মিউজিয়াম অ্যান্ড অ্যামাউজমেন্ট পার্ক বাণিজ্যিকভাবে যাত্রা শুরু করে। নবাব প্যালেসে প্রবেশ করলে দেখা যাবে তরুণী-কৃষাণী বধূরা অপেক্ষা করছে তার প্রেমিক কৃষাণের জন্য। নবাববাড়ির চারদিকে পাতাঝরা গাছে পাখি বসে আছে। কোনো কোনো গাছে পাখিরা ঠোকাঠুকি করছে। পুরনো প্যালেসটি বিশাল এক জাদুঘর। বিনোদন কেন্দ্র, জোড়া ঘোড়ার গাড়ি, কোচওয়ানদের হাতে চাবুক। বগুড়ার নবাববাড়ির অতীত দিনের নেপালি দারোয়ান, মালী, পালকি, বেহারা, কোচওয়ান, টমটম, সিংহ, বাঘ, কুমির, ময়ূর, রাজহাঁস, বিভিন্ন পাখির প্রতিমূর্তি সিমেন্ট দিয়ে তৈরি করা হয়েছে। নবাববাড়ি বিরাট হলরুমের দেয়ালে নবাব সৈয়দ আবদুস সোবাহান চৌধুরী, নবাবজাদা সৈয়দ আলতাফ আলী চৌধুরী, তৎকালীন পাকিস্তানের প্রধানমন্ত্রী সৈয়দ মোহাম্মাদ আলী, সৈয়দা তহুরুন নেছা চৌধুরানী, সৈয়দা আলতাফুন নেছা চৌধুরানী। নবাব আমলের এই ঐতিহ্যকে ধরে রাখতে শিল্পী আমিনুল করিম দুলাল এগিয়ে আসেন। সৈয়দ ওমর আলী চৌধুরীর উদ্যোগে শিল্পী আমিনুল ইসলাম দুলাল তার সৃষ্টিশীলতার মাধ্যমে ইতিহাসের সূতিকাগার নবাববাড়িকে রক্ষা করেন এবং একে দর্শনীয় স্থানে রূপদানের চেষ্টা করেন। শিল্পী দুলালের সহযোগিতার আশ্বাস পেয়ে সৈয়দ ওমর মশগুল, অতিথি আপ্যায়ন, বিলিয়ার্ড খেলা, পড়ার ঘরে বই সাজানো, জলসা ঘরে জলসার দৃশ্য, নায়েবের খাজনা আদায় এমন অনেক দৃশ্য জীবন্ত করে তোলার জন্য ভাস্কর্য নির্মাণ করা হয়।
কার্যক্রম
প্রতিদিন সকাল ১০টা থেকে রাত ৮টা পর্যন্ত দর্শনার্থীদের জন্য খোলা থাকে। ৩০ টাকার টিকিট কিনে মূল গেট পার হতে হয়। এরপর ট্রেন, দোলনা, বিমানে চড়া এবং নবাববাড়ির ভেতরে প্রবেশ করতে টিকিট প্রয়োজন হয়। নবাব সৈয়দ আলতাফ আলী চৌধুরীর অবর্তমানে তার ছেলে সাবেক প্রধানমন্ত্রী সৈয়দ মোহাম্মদ আলী নবাববাড়ীর একমাত্র উত্তরাধিকার ছিলেন। পরবর্তীকালে তার তিন ছেলে সৈয়দ হাম্মদ আলী, সৈয়দ হামদে আলী ও সৈয়দ মাহমুদ আলী এবং মেয়ে সৈয়দা মাহমুদা আলী পিতার উত্তরাধিকার সূত্রে নবাব বাড়ির মালিক হন। বর্তমানে এই জাদুঘরের দেখাশোনা করেন সৈয়দ মোহাম্মাদ আলীর ছেলে সৈয়দ হামদে আলী চৌধুরী।
সোনিপথ লোকসভা কেন্দ্র
সোনিপথ কেন্দ্রটি হরিয়ানা রাজ্যের ১০ টি লোকসভা কেন্দ্রের একটি এবং ১৯৭৭ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৯ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা গুলি হল হিন্দি, ইংরেজি, পাঞ্জাবি।
হরিয়ানার সবচেয়ে গুরুত্বপূর্ণ আসনগুলির মধ্যে অন্যতম হল লোকসভা সোনিপথ আসনটি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। জরুরি অবস্থা ঘোষণার মাধ্যমে লোকসভার কেন্দ্রের মেয়াদ আরও একবছর বাড়ানো যায় আবার বিশেষ করণে ৫ বছরের পূর্বেই নির্বাচন করা যায়, যা উপনির্বাচন নামে পরিচিত। ভারতের ২০০১ সালের আদম শুমারি অনুসারে সোনিপথ রাজ্যের বৃহত্তম শহরের পাশাপাশি সর্বাধিক জনবহুল জেলাগুলির মধ্যে একটি, জনসংখ্যা ৪৫৮, ১৪৯ জন।
ইতিহাস
সোনিপথ লোকসভা কেন্দ্রে ১৯৭৭ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি হরিয়ানা রাজ্যের ৯০ টি বিধানসভা কেন্দ্রের মধ্যে ৯ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য হরিয়ানা বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৯ টি বিধানসভা কেন্দ্রে সর্বশেষ ২০১৯ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৯টি বিধানসভা কেন্দ্রই তফসিলী উপজাতিদের জন্য সংরক্ষিত নয়। বিধানসভা কেন্দ্র গুলি হলঃ-
এই বিধানসভা কেন্দ্রটি হরিয়ানা রাজ্যের ৯ টি বিধানসভা কেন্দ্রগুলির মধ্য একটি। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের ৯ টি বিধানসভা কেন্দ্রগুলির মধ্য একটি। এই কেন্দ্রটি তফসিলী উপজাতিদের জন্য সংরক্ষিত।
বর্তমান ও প্রাক্তন বিজয়ী সাংসদদের তালিকা:
ভারতের নির্বাচন কমিশন ২০১৯ এর রিপোর্ট অনুসারে'সোনিপথ লোকসভা কেন্দ্রের মোট ভোটার দাতা ছিল ১১,৩১,১৪৬। বিজয়ী বর্তমান সাংসদ ভারতীয় জনতা পার্টি দলের সদস্য রমেশ চন্দর কৌশিক এবং তিনি গত দুবারের সাংসদ।
নট এ লাভ স্টোরি: এ ফিল্ম অ্যাবাউট পর্নোগ্রাফি
নট এ লাভ স্টোরি: এ ফিল্ম অ্যাবাউট পর্নোগ্রাফি হল পর্নোগ্রাফি শিল্প নিয়ে তৈরি একটি কানাডিয়ান তথ্যচিত্র। এটি ১৯৮১ সালে মুক্তি পেয়েছিল। এটির পরিচালক হলেন বনি শের ক্লেইন।
এটি স্টুডিও ডি থেকে তৈরি করা একটি যুগান্তকারী কাজ, স্টুডিও ডি হল কানাডার ন্যাশনাল ফিল্ম বোর্ডের মহিলা ইউনিট। অশ্লীল বিষয়বস্তুর ভিত্তিতে অন্টারিও প্রদেশে তথ্যচিত্রটিকে নিষিদ্ধ করা হয়েছিল, এই সিদ্ধান্তটি পরে ফিরিয়ে নেওয়া হয়েছিল।
তথ্যচিত্রটি ১৯৮১ সালের ফেস্টিভাল অফ ফেস্টিভালে প্রথম প্রদর্শিত হয়েছিল।
গল্পের সারমর্ম
চলচ্চিত্র নির্মাতা বনি শের ক্লেইন এবং স্ট্রিপার (পরে সাংবাদিক) লিন্ডালি ট্রেসি পর্নোগ্রাফির জগৎ অন্বেষণ করেন এবং এর বিরুদ্ধে মামলা করেন। তাঁরা পর্ন অভিনেতা, যৌনকর্মী এবং মার্গারেট অ্যাটউড ও কেট মিলেটের মতো উল্লেখযোগ্য নারীবাদীদের সাক্ষাৎকার নেন।
চলচ্চিত্রটির বাজেট ছিল $৫০৩,৫১৯ (২০২১ সালে $১,৪৪০,৩৭০ এর সমান)।
মুক্তি
সাসকাচেওয়ানে ছবিটি নিষিদ্ধ করা হয়েছিল। অন্টারিও সেন্সর বোর্ড এটিকে শ্রেণিবদ্ধ করতে অস্বীকার করেছিল, ফলে এটি দেখানোর অনুমতি দেওয়া হয়নি, কিন্তু পরের বছরের মধ্যে অন্টারিওতে ৩০০টি ব্যক্তিগত প্রদর্শনীতে ৪০,০০০ জন লোক ছবিটি দেখেছিল। মন্ট্রিলে নয় মাস দেখানোর পর চলচ্চিত্রটি সেই সময়ে এনএফবি-র সর্বোচ্চ আয়কারী চলচ্চিত্র হয়ে ওঠে।
সমালোচনামূলক প্রতিক্রিয়া
পরবর্তীকালে সমালোচক এবং বিশ্লেষকরা গ্রাফিক যৌন চিত্রের উপর নির্ভর করার জন্য, পর্ণ শিল্পের পরিবর্তে যৌন কাজের উপর মনোযোগ দেওয়ার জন্য এবং বিপরীতকামী ও সমকামী পর্ণের মধ্যে পার্থক্য না করার জন্য চলচ্চিত্রটির সমালোচনা করেছেন।
আর্মি পাবলিক স্কুল, বেঙ্গদুবি
আর্মি পাবলিক স্কুল, বেঙ্গদুবি ভারতের সেনা কল্যাণ শিক্ষা সমিতি পরিচালিত ১৩০টি আর্মি স্কুলের মধ্যে একটি। এটি সিবিএসই -র অধিভুক্ত। এতে প্রথম থেকে দ্বাদশ শ্রেণী পর্যন্ত পড়ানো হয় এবং প্রায় ২০০০ শিক্ষার্থী রয়েছে।
আমানুল্লাহ খান (রাজনীতিবিদ)
আমানুল্লাহ খান (১৯৩৮-২০১৮) বাংলাদেশ আওয়ামী লীগের রাজনীতিবিদ, লেখক, সাংবাদিক, মুক্তিযোদ্ধা ও সাবেক সংসদ সদস্য।
জন্ম ও প্রাথমিক জীবন
আমানউল্লাহ খান ১৯৩৮ সালে (অন্য সুত্রে ১৯৪১ সালে ) বগুড়া জেলার শেরপুর উপজেলার জয়লা জুয়ান গ্রামে জন্মগ্রহণ করেন।
রাজনৈতিক ও কর্মজীবন
আমানউল্লাহ খান ১৯৬৯-১৯৭৪ পর্যন্ত বগুড়া প্রেসক্লাবের সভাপতি ও সাধারণ সম্পাদক হিসেবে দায়িত্ব পালন করেন। তিনি স্বাধীন বাংলাদেশের প্রথম পত্রিকা দৈনিক বাংলাদেশ সম্পাদক ছিলেন। ১৯৬৪ সাল থেকে ২০১৩ সাল পর্যন্ত দৈনিক ইত্তেফাকের উত্তরাঞ্চলীয় আবাসিক প্রতিনিধি ছিলেন তিনি। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় নির্বাচনে বগুড়া-৭ আসন থেকে তিনি সংসদ সদস্য নির্বাচিত হয়েছিলেন। ১৯৮২-১৯৮৭ সাল পর্যন্ত তিনি বগুড়া জেলা আওয়ামী লীগের সিনিয়র সহসভাপতির দায়িত্ব পালন করেন।
গ্রন্থ
আমানউল্লাহ খান ১৯৬৮ সালে ‘আজকের বগুড়া’ রচনা করেন।
মৃত্যু
আমানুল্লাহ খান ১৫ মার্চ ২০১৮ সালে বগুড়ার শহীদ জিয়াউর রহমান মেডিকেল কলেজ হাসপাতালে (শজিমেক) চিকিৎসাধীন অবস্থায় মৃত্যুবরণ করেন।
বাংলাদেশে ইসলাম
ইসলাম বাংলাদেশের প্রধান ধর্ম। এ দেশের সর্বাধিক জনগণ ইসলাম ধর্মে বিশ্বাসী। বাংলাদেশে মুসলমান জনসংখ্যা প্রায় ১৪৮.৬ মিলিয়ন (১৪.৮৬ কোটি), যা বিশ্বের চতুর্থ বৃহত্তম মুসলমান জন-অধ্যুষিত দেশ (ইন্দোনেশিয়া, পাকিস্তান এবং ভারতের পরে)। ২০২২ সালের ডিজিটাল জনশুমারি অনুসারে, বাংলাদেশের মোট জনসংখ্যার প্রায় ৯১% এর বেশি মুসলমান।
ইতিহাস
ইসলামের মুহাম্মাদ(সাল্লাল্লাহু আলাইহি ওয়াসাল্লাম)|নবী মুহাম্মাদ(সাল্লাল্লাহু আলাইহি ওয়াসাল্লাম) জন্মগ্রহণ করেন খ্রিষ্টীয় ৫৭০ সালে। এর মাত্র ৫০ বছর পর ৬২০ খ্রিষ্টাব্দে বাংলাদেশে আসে ইসলাম। আর উত্তরের জেলা লালমনিরহাটে শুরু হয় যাত্রা। বিভিন্ন গবেষণা ও প্রাপ্ত শিলালিপি এমন দাবিই জোরালো করেছে। এতে আরও দেখা যায়, ৬৯০ খ্রিষ্টাব্দে দেশের প্রথম মসজিদটিও নির্মিত হয় এই জেলার পঞ্চগ্রাম ইউনিয়নের ‘মজেদের আড়া’ নামক গ্রামে। এটির নাম সাহাবায়ে কেরাম জামে মসজিদ। ১৯৮৭ সালে পঞ্চগ্রামে জঙ্গল খননের সময় প্রাচীন মসজিদের ধ্বংসাবশেষ পাওয়া যায়। এর একটি ইটে কালেমা তাইয়্যেবা ও ৬৯ হিজরি লেখা রয়েছে। এ থেকে অনুমান করা হয়, মসজিদটি হিজরি ৬৯ অর্থাৎ ৬৯০ খ্রিষ্টাব্দের দিকে স্থাপন কিংবা সংস্কার করা হয়।
রংপুর জেলার ইতিহাস গ্রন্থ থেকে জানা যায়, রাসুলুল্লাহ সাল্লাল্লাহু আলাইহি ওয়াসাল্লামের মামা, মা আমেনার চাচাতো ভাই আবু ওয়াক্কাস (রা.) ৬২০ থেকে ৬২৬ খ্রিষ্টাব্দ পর্যন্ত বাংলাদেশে ইসলাম প্রচার করেন (পৃ. ১২৬)। অনেকে অনুমান করেন, পঞ্চগ্রামের মসজিদটিও তিনি নির্মাণ করেন যা ৬৯০ খ্রিষ্টাব্দে সংস্কার করা হয়।
সূফীতত্ত্বের ভূমিকা
১৩ শতকের শুরুতে,মুঘলদের বাংলা বিজয় উত্তর ভারতের ঘটে ১১৯২ সালে । প্রধানত মহম্মদ ঘোরী এর অভিযানের পরিণাম হিসাবে জায়গা নেয়। সৈয়দ শাহ নাসিরুদ্দিন ইরাকের ছিলেন কিন্তু ইসলাম ছড়াতে বাংলাদেশ এসেছিলেন।
মতবাদ ও মাজহাব
বাংলাদেশের বেশির ভাগ মুসলমান সুন্নি। তারা বেশির ভাগই হানাফি মাযহাব এর অনুসারী। এ দলে দেওবন্দী এবং বেরলভি আন্দোলন অন্তর্ভুক্ত। এছাড়াও কিছু আহলে হাদিস বা সালাফি মতবাদের অনুসারী রয়েছে। বিশ্ব ইজতেমা (বিশ্ব ধর্মসভা) বাংলাদেশ এবং দক্ষিণ এশিয়া জুড়ে ৫ মিলিয়ন মানুষ আকৃষ্ট, প্রার্থনা এবং ধ্যান উপর গুরুত্ত্ব দেয়, যা তাবলিগ জামাত দ্বারা বার্ষিক অনুষ্ঠিত একটি ঘটনা।
জেলা অনুযায়ী মুসলমান জনসংখ্যা
উৎস:
ইসলামী রাজনীতি
১৯৭১ এর পরে, সরকার মানুষের ধর্মীয় জীবনের প্রতিষ্ঠানের মধ্যে তার ভূমিকা বৃদ্ধি করার সিদ্ধান্ত নিয়েছে. ধর্ম বিষয়ক, সমর্থন এবং মসজিদ এবং প্রার্থনা প্রতিনিধি সমাজ সহ ধর্মীয় প্রতিষ্ঠান, আর্থিক সহায়তা মন্ত্রণালয়. মক্কা থেকে বার্ষিক তীর্থযাত্রা আয়োজন কারণ সৌদি আরব এবং বাংলাদেশ সরকার এর নিয়ন্ত্রণমূলক বিদেশী বিনিময় নিয়ম সরকার হাজীদের সংখ্যার উপর বিধিনিষেধ মন্ত্রণালয়ের তত্ত্বাবধানে আসে. এ মন্ত্রণালয়ের সংগঠন এবং ইসলামী বিষয়ের উপর গবেষণা ও প্রকাশনা সমর্থনের জন্য দায়িত্বশীলযা বাংলাদেশের ইসলামী ফাউন্ডেশন, কাজের কাজগুলোও. এসোসিয়েশন বায়তুল মোকাররম (জাতীয় মসজিদ) এবং সংগঠন ও ইমাম প্রশিক্ষণ বজায় রাখার জন্য দায়ী. প্রায় ১৮,০০০ ইসলামী সাংস্কৃতিক কেন্দ্র, লাইব্রেরি, একটি জাতীয় নেটওয়ার্ক তৈরি করার জন্য প্রশিক্ষণ দেওয়া হয়েছে. ইসলামিক ফাউন্ডেশন পৃষ্ঠপোষকতা অধীন দেরি আটের দশকের মধ্যে বাংলা ইসলাম এনসাইক্লোপিডিয়া রচনা করা হয়েছে.
ইন্দুসুধা ঘোষ
ইন্দুসুধা ঘোষ (১৯০৫ — ২৪ সেপ্টেম্বর ১৯৯৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
জন্ম ও পরিবার
ইন্দুসুধা ঘোষ ১৯০৫ সালে ময়মনসিংহ জন্মগ্রহণ করেন। তার পিতার নাম সতীশচন্দ্র ঘোষ। পিতা সরকারি কর্মচারী ছিলেন।
শিক্ষাজীবন
ইন্দুসুধা ঘোষ ছোটবেলা থেকেই ছবি আঁকতেন। তিনি ময়মনসিংহ বিদ্যাময়ী স্কুল থেকে ম্যাট্রিক পাশ করেন। কবি রবীন্দ্রনাথ নিজেই তার শিল্পকর্ম দেখে মুগ্ধ হন। শান্তিনিকেতনে ১৯২৬ সালে কলাশিল্পে ভর্তি হল। তিনি শান্তিনিকেতনের কলাভবনে আচার্য নন্দলাল বসুর ছাত্রীরূপে ১৯২৬ সাল থেকে চার বছর কলাশিল্পে শিক্ষালাভ করেন।
রাজনৈতিক জীবন
ইন্দুসুধা ১৯২৬ সালে যুগান্তর দল এর কর্মীদের প্রভাবে রাজনীতিতে এসেছেন। তাঁর পিসতুতো দাদা কিরণ রায় ইন্দুসুধাকে বিপ্লবী দল ‘যুগান্তর’-এর সাথে পরিচয় করান। নিষিদ্ধ পুস্তক রাখা, রিভলভার রাখা এবং সংগঠন করার দায়িত্ব ছিলো তার উপর। শান্তিনিকেতন তার পক্ষে নিরাপদ স্থান ছিল। ১৯৩২ সালে পুলিশের হাতে ধরা পড়েন। ১৯৩৭ সালে মুক্তি পান। ১৯৪৮ সালে 'নারীসেবা সঙ্ঘ' এর সুপারিনটেন্ডেন্ট পদে দায়িত্ব পালন করেন।
কর্মজীবন
ইন্দুসুধা ঘোষ ১৯৩০ সালে শ্রীনিকেতন শিক্ষাসদনে চাকরিতে যোগ দেন। ১৯৩৮ সালে এলাহাবাদ মিউনিসিপাল মহিলা শিল্পভবনে প্রধান শিক্ষিকা হিসেবে যোগ দিয়ে ৯ বছর কাজ করেন। ১৯৪৮ সালে ‘নারীসেবা সঙ্ঘ’ নামের এক সমাজ সেবামূলক প্রতিষ্ঠানের আবাসিক সুপারিনটেন্ডেন্ট পদে নিযুক্ত হয়ে কলকাতায় আসেন।
মৃত্যু
ইন্দুসুধা ঘোষ ২৪ সেপ্টেম্বর ১৯৯৫ মৃত্যুবরণ করেন।
ক্যারল বার্নথ
ক্যারল এস্টেল বার্নথ (জন্ম ১১ মে ১৯৩৮) একজন অস্ট্রেলীয় ক্রীড়াবিদ। তিনি ১৯৫৬ গ্রীষ্মকালীন অলিম্পিকে মহিলাদের উচ্চ লম্ফে প্রতিদ্বন্দ্বিতা করেছিলেন।
থেরোপোডা
থেরোপোডা (গ্রিক অর্থ "পশুর মত পা")-রা হল এক প্রকার সরিস্কিয়ান ডাইনোসর। প্রাথমিকভাবে সমস্ত থেরোপড ছিল মাংসাশী, যদিও পরবর্তীকালে তাদের নানা প্রজাতি বিভিন্ন খাদ্যাভ্যাস রপ্ত করে উদ্ভিদভোজী, সর্বভুক, মৎস্যাহারী, পতঙ্গভুক প্রভৃতি হয়ে ওঠে। থেরোপডদের প্রথম আবির্ভাব হয় ট্রায়াসিক যুগের অন্ত্য কার্নিয়ান পর্যায়ে, আনুমানিক ২৩ কোটি ১৪ লক্ষ বছর আগে। আদি জুরাসিক থেকে ক্রিটেশিয়াস যুগের শেষ (৬.৬ কোটি বছর আগে) অবধি সমস্ত বৃহদাকার স্থলচর মাংসাশী প্রাণীই ছিল থেরোপড। জুরাসিক যুগে বিশেষভাবে অভিযোজিত সিলুরোসরিড থেরোপড ডাইনোসরদের থেকে পাখিরা বিবর্তিত হয়, আর আজ তাদের জীবিত প্রজাতির সংখ্যা কমবেশি ১০,০০০।
মিত্র ওয়েতিমুনি
মিত্র ডি সিলভা ওয়েতিমুনি (மித்திர வெத்தமுனி; জন্ম: ১১ জুন, ১৯৫১ - মৃত্যু: ২০ জানুয়ারি, ২০১৯) কলম্বোয় জন্মগ্রহণকারী শ্রীলঙ্কান আন্তর্জাতিক ক্রিকেটার ছিলেন। শ্রীলঙ্কা ক্রিকেট দলের অন্যতম সদস্য ছিলেন তিনি।
১৯৮৩ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছিলেন মিত্র ওয়েতিমুনি। তবে, ঘরোয়া প্রথম-শ্রেণীর শ্রীলঙ্কান ক্রিকেটে খেলেননি তিনি। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন।
খেলোয়াড়ী জীবন
সম্মিলিত সিলন বিদ্যালয়ের অধিনায়কের দায়িত্ব পালন করেছিলেন মিত্র ওয়েতিমুনি। দলটিকে নিয়ে ১৯৬৯-৭০ মৌসুমে ভারত গমন করেন। ঐ দলটিতে ভবিষ্যতের টেস্ট অধিনায়ক বান্দুলা ওয়ার্নাপুরা ও দিলীপ মেন্ডিসের অংশগ্রহণ ছিল। ১৯৮২ সালে শ্রীলঙ্কা দল টেস্ট মর্যাদায় আসীন হয়। এ সময় তার বয়স ত্রিশোর্ধ্ব ছিল। ওয়েতিমুনির পুরো প্রথম-শ্রেণীর ক্রিকেট খেলা ১২৭ দিনে চারটি দেশের সাথে নয় খেলায় সম্পন্ন হয়। নভেম্বর, ১৯৮২ সালে বুলাওয়েতে স্বাগতিক জিম্বাবুয়ের বিপক্ষে ব্যক্তিগত সর্বোচ্চ ৫৫ রানের ইনিংস খেলেন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করার সৌভাগ্য হয় তার। তবে কোন টেস্টই নিজ দেশে খেলে যেতে পারেননি। ৪ মার্চ, ১৯৮৩ তারিখে স্বাগতিক নিউজিল্যান্ডের বিপক্ষে টেস্ট ক্রিকেটে অভিষেক ঘটে মিত্র ওয়েতিমুনি’র। নিউজিল্যান্ড গমনে শ্রীলঙ্কা দলের সদস্যরূপে তাকে অন্তর্ভুক্ত করা হয়েছিল। ঐ সফরের দুই টেস্টে অংশ নিয়ে চার ইনিংসে মোটে ২৮ রান তুলেছিলেন। ঐ খেলাগুলোর প্রথমটিতে সহোদর কনিষ্ঠ ভ্রাতা সিদাথের সাথে ব্যাটিং উদ্বোধনে নেমেছিলেন যা টেস্ট ক্রিকেটের ইতিহাসের কেবলমাত্র তৃতীয় ঘটনারূপে বিবেচ্য। একই দলের বিপক্ষে এর পূর্বেই ২ মার্চ তারিখে একদিনের আন্তর্জাতিকে অভিষেক হয় তার। এটিই তার একমাত্র ওডিআইয়ে অংশগ্রহণ ছিল।
ব্যক্তিগত জীবন
২০ জানুয়ারি, ২০১৯ তারিখে ৬৮ বছর বয়সে কলম্বোয় মিত্র ওয়েতিমুনি’র দেহাবসান ঘটে।
গ্লাসগো কেন্দ্রীয় মসজিদ
বিতর্ক
২০১৬ সালের ফেব্রুয়ারি মাসে মসজিদটির ধর্মীয় নেতা হাবিবুর রেহমান রাউফ পাকিস্তানি রাজনীতিবিদ সালমান তাসিরের হত্যাকারী মুমতাজ কাদরীর কর্মকাণ্ড সমর্থন করার অভিযোগে মিডিয়ায় আলোচিত হোন। মুমতাজ কাদরী, সালমান তাসিরের নিরাপত্তা কর্মী হিসেবে কাজ করার সময়ে তার হত্যা করেন। তার বক্তব্যের ভুল অর্থ বের করা হয়েছে বলে পরবর্তীতে তিনি দাবি করেন।
মসজিদে প্রতি বছরে খতমে নবুয়তের সম্মেলন অনুষ্ঠিত হওয়ার কথা ২০১৬ সালের এপ্রিলে প্রকাশ করে ইন্টারন্যাশনাল বিজনেস টাইমস। তবে মসজিদের সভাপতি ডক্টর মোহাম্মদ শফি কাউসার মসজিদে কোনো ধর্মনিরপেক্ষ গোষ্ঠীর অস্তিত্ব অস্বীকার করেছেন।
এছাড়াও ২০১৬ সালের এপ্রিলে গ্লাসগো কেন্দ্রীয় মসজিদের প্রতিনিধিবৃন্দ পাকিস্তানের চরমপন্থী মুসলিমের হাতে নিহত দোকানী আসাদ শাহের স্মরণে আয়োজিত অনুষ্ঠানে যাওয়ার আমন্ত্রণ প্রত্যাখ্যান করে।
রিক ডার্লিং
ওয়ারউইক ম্যাক্সওয়েল ডার্লিং (Rick Darling; জন্ম: ১ মে, ১৯৫৭) দক্ষিণ অস্ট্রেলিয়ার ওয়াইকেরি এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৮ থেকে ১৯৮২ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেন রিক ডার্লিং। দলে তিনি মূলতঃ ডানহাতি ব্যাটসম্যান হিসেবে খেলতেন।
১৯৭৫-৭৬ মৌসুম থেকে ১৯৮৫-৮৬ মৌসুম পর্যন্ত রিক ডার্লিংয়ের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে চৌদ্দটি টেস্ট ও আঠারোটি একদিনের আন্তর্জাতিকে অংশগ্রহণ করেছেন রিক ডার্লিং। ২৮ জানুয়ারি, ১৯৭৮ তারিখে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ৩ নভেম্বর, ১৯৭৯ তারিখে মুম্বইয়ে একই দলের বিপক্ষে সর্বশেষ টেস্টে অংশ নেন তিনি।
কাট ও হুক শটের মাধ্যমে খেলে বেশ বিনোদনের পরিবেশ সৃষ্টি করতেন। তবে, এতে তার খেলায় ধারাবাহিকতার অভাব ও ভুল শট খেলার প্রবণতা গড়ে উঠে। হেলমেটের সহায়তায় বেশ কয়েকবার তার জীবন রক্ষা পেয়েছে। পাশাপাশি, অতিরিক্ত আত্মবিশ্বাস সহযোগে প্রিয় শটগুলো তিনি খেলতে পারতেন। টেস্ট খেলোয়াড়ী জীবনের শুরুতে গ্রেইম উডের সাথে উদ্বোধনী জুটি গড়েন। এ জুটিকে শিশু কামিকাজি হিসেবে চিত্রিত করা হয়েছে। প্রায়শই তারা উইকেটে বিপজ্জ্বনক ভঙ্গীমায় প্রান্ত বদল করতেন। উভয়ের অংশগ্রহণকৃত চার টেস্টের একটি ইনিংসে উভয়েই রান আউটের শিকার হয়েছেন।
শৈশবকাল
১৯৭৪-৭৫ মৌসুমে সাউথ অস্ট্রেলিয়া কোল্টসের পক্ষে খেলেন। ভিক্টোরিয়ার বিপক্ষে ৬৭ ও ১০৫ এবং ওয়েস্ট ইন্ডিজের বিপক্ষে ৪৮ ও ওয়েস্টার্ন অস্ট্রেলিয়ার বিপক্ষে ৪৫ রান করেছিলেন।
প্রথম-শ্রেণীর ক্রিকেট
১৯৭৫-৭৬ মৌসুমে সাউথ অস্ট্রেলিয়ার পক্ষে প্রথম-শ্রেণীর ক্রিকেটে অভিষেক ঘটে তার। কুইন্সল্যান্ডের বিপক্ষে অভিষেক ঘটা ঐ খেলায় ছয় নম্বরে ব্যাটিংয়ে নেমে ৫ রান তুলে রান-আউটের শিকার হন। পরবর্তীতে সমগ্র খেলোয়াড়ী জীবনেই রান-আউট তার নিত্যসঙ্গী ছিল। এরপর ভিক্টোরিয়ার বিপক্ষে ২৬ ও ৪৮ রান করে সাউথ অস্ট্রেলিয়া দলকে খেলায় জয় এনে দেন। সফররত ওয়েস্ট ইন্ডিজ দলের বিপক্ষে ২ রান তুলেন। দ্বিতীয় ইনিংসে ২৯ রান তুলে ওয়েস্টার্ন অস্ট্রেলিয়ার বিপক্ষে সাউথ অস্ট্রেলিয়ার জয়ে ভূমিকা রাখেন। এছাড়াও, ওয়েস্টার্ন অস্ট্রেলিয়ার বিপক্ষে ২ ও ৩২, ভিক্টোরিয়ার বিপক্ষে ১ ও ৪১ এবং এনএসডব্লিউ’র বিপক্ষে ১২ রান সংগ্রহ করেন। ঐ বছর তার দল শেফিল্ড শিল্ডের শিরোপা জয় করেছিল।
১৯৭৬-৭৭ মৌসুমে রিক ডার্লিংয়ের শেফিল্ড শিল্ডের রানগুলো ছিল ২ ও ১৪, ০ ও ২৫ এবং ৩ ও ৬৪। ভিক্টোরিয়ার বিপক্ষে ১০৭ রানের প্রথম প্রথম-শ্রেণীর সেঞ্চুরির সন্ধান পান। এরপর তিনি ১ ও ৩৯, ২২ ও ৪ এবং ৭ রান সংগ্রহ করেন। জিলেট কাপের কোয়ার্টার ফাইনালের মাধ্যমে একদিনের ক্রিকেটে অভিষেক ঘটে। তবে, খেলায় তিনি মাত্র এক রান তুলতে পেরেছিলেন।
টেস্ট ক্রিকেট
১৯৭৭ সালে ক্যারি প্যাকারের ব্যবস্থাপনায় বিশ্ব সিরিজ ক্রিকেট প্রতিযোগিতা আয়োজনের ফলে বেশ কয়েকজন জাতীয় পর্যায়ের খেলোয়াড় এতে অংশগ্রহণ করে। ফলশ্রুতিতে, অস্ট্রেলিয়ার টেস্ট দলে শূন্যতার সৃষ্টি হয় ও তিনি খেলার সুযোগ পান।
১৯৭৭-৭৮ মৌসুমের শুরুতে সাউথ অস্ট্রেলিয়ার সদস্যরূপে দ্বাদশ ব্যক্তি হিসেবে ভারতীয় একাদশের বিপক্ষে খেলতে নামেন। তিনি দলে অন্তর্ভুক্ত হন ও রান সংগ্রহ করতে থাকেন। বিশেষতঃ ওয়েস্টার্ন অস্ট্রেলিয়ার বিপক্ষে ৪৫ ও ১০০ রান করেন। তাসমানিয়ার বিপক্ষে একদিনের খেলায় ১০১ রান তুলেন। ফলশ্রুতিতে, অস্ট্রেলিয়ার পক্ষে ব্যাটিং উদ্বোধনের বিষয়ে সিদ্ধান্ত গ্রহণের সম্ভাবনার ক্ষেত্র সৃষ্টি হয়।  ভিক্টোরিয়ার বিপক্ষে ০ ও ৪৩ এবং ওয়েস্টার্ন অস্ট্রেলিয়ার বিপক্ষে ৩৯ ও ১৫ রান তুলেন।
ভারতের মুখোমুখি
গ্রেইম উড ও রিক ডার্লিংয়ের ভূমিকা নিয়ে সন্দেহের সৃষ্টি হয়। তবে, দুজন প্রথম উইকেটে ৮৯ রান তুলেন। সিরিজে এটিই অস্ট্রেলিয়ার সেরা উদ্বোধনী জুটি ছিল। ডার্লিং ৬৫ রান তুলেন। এরপর দ্বিতীয় ইনিংসে ৫৬ রানের ইনিংস খেলেন। ফলশ্রুতিতে, অস্ট্রেলিয়া দলকে জয়ে সহায়তা করেন।
ওয়েস্ট ইন্ডিজ সফরের শুরুটা বেশ ভালো করেন। লিওয়ার্ড আইল্যান্ডসের বিপক্ষে ২৬ ও ৩৫ রান করার পর ত্রিনিদাদ ও টোবাগো দলের বিপক্ষে ১০৫ ও ৪৩ রান তুলেন।
আঘাতের কারণে সিরিজের প্রথম টেস্ট খেলতে পারেননি। তবে, আরোগ্য লাভের পর বার্বাডোসের বিপক্ষে ৬২ রান সংগ্রহ করেন। প্রথম ওডিআইয়ে ৮ রান করেন। তবে, দ্বিতীয় খেলায় ২১ রান তুলেছিলেন।
চতুর্থ টেস্টে পুনরায় ব্যর্থতার পরিচয় দেন। ১০ ও ৬ রান তুলেন। ছয় টেস্টে ৪৩ রান তুলেন। পঞ্চম টেস্টে তাকে বাদ দেয়া হয় ও ডেভিড অগিলভিকে তার স্থলাভিষিক্ত করা হয়। বব সিম্পসন এ প্রসঙ্গে বলেন যে, ‘তিনি উদ্বোধনী ব্যাটসম্যান হিসেবে ব্যাটিংয়ে অভিজ্ঞ কাউকে চাচ্ছেন। কিন্তু, রিকের মাঝে তিনি তা দেখতে পাচ্ছেন না।’ অস্ট্রেলিয়া দল ঐ খেলায় জয়ের দ্বারপ্রান্তে পৌঁছে। কিন্তু, দর্শকদের দাঙ্গার কারণে খেলাটি ড্রয়ে পরিণত হয়।
বারমুদা কাউন্টিজের বিপক্ষে ৭৫ রান তুলে রিক ডার্লিং এ সফর শেষ করেন। তাসত্ত্বেও, এ সফরে ডার্লিংয়ের জন্যে ব্যর্থময় ছিল। অস্ট্রেলিয়া দলে তার অবস্থান নিয়ে সন্দেহের পরিবেশ সৃষ্টি হয়।
অ্যাশেজ সিরিজ
১৯৭৮-৭৯ মৌসুমের শুরুতে সাউথ অস্ট্রেলিয়ার সদস্যরূপে দুইবার সফর হননি। সফররত ইংরেজ দলের বিপক্ষে ১৭ ও ১ রান তুলেন। এরপর তাসমানিয়ার বিপক্ষে ৩৯ রান তুলেন।
সিরিজের প্রথম টেস্টে তাকে খেলানো হয়নি। গ্রেইম উড ও গ্যারি কোজিয়ারকে উদ্বোধনী ব্যাটসম্যান হিসেবে মাঠে নামানো হয়। তবে, তারা উদ্বোধনী জুটিতে শক্ত ভিত এনে দিতে পারেননি। এ পর্যায়ে রিক ডার্লিং এনএসডব্লিউ’র বিপক্ষে ৮৫ ও ৮২ রান তুলেন। দ্বিতীয় টেস্ট খেলার জন্যে তাকে আমন্ত্রণ জানানো হয় ও গ্যারি কোজিয়ারকে নিচেরসারিতে নিয়ে আসা হয়। এ প্রসঙ্গে অস্ট্রেলীয় অধিনায়ক গ্রাহাম ইয়ালপ মন্তব্য করেন যে, ‘আমি সুখি যে আমাদের এখন উড ও রিকের ন্যায় দুইজন অভিজ্ঞ উদ্বোধনী ব্যাটসম্যান রয়েছে। আমার আত্মবিশ্বাস রয়েছে যে, তারা সুন্দর সূচনা এনে দিতে সক্ষম।’ তবে, ডার্লিং ২৫ রানে রান-আউটের শিকার হন ও দ্বিতীয় ইনিংসে ৫ রান তুলেন। ইংরেজ একাদশের বিপক্ষে সাউথ অস্ট্রেলিয়ার সদস্যরূপে ১৯ ও ৪১ রান তুলেন।
তৃতীয় টেস্টে দুইবার ডার্লিং ও উড পঞ্চাশোর্ধ্ব রানের উদ্বোধনী জুটি খেলেন। এরফলে, অস্ট্রেলিয়া দল দূর্লভ জয়ের সন্ধান পায়। ডার্লিং ৩৩ রানে রান-আউট হন ও ২১ রান করেন।  ইংল্যান্ডের বিপক্ষে অ্যাশেজ সিরিজের চতুর্থ টেস্টে রিক ডার্লিং তার সেরা টেস্ট ইনিংস খেলেন। সিডনি ক্রিকেট গ্রাউন্ডে সফরকারী ইংরেজ দলের বিপক্ষে ৯১ রান তুলেছিলেন। প্রথম ইনিংসে অস্ট্রেলিয়া দল এগিয়ে থাকলেও দ্বিতীয় ইনিংসে ডার্লিং ১৩ রান তুলেন। গ্রেইম উড রান আউটের শিকার হন ও দল পরাজিত হয়।  ফিল্ডিংকালে গুরুতর আঘাত পান। পরবর্তীতে তিনি মন্তব্য করেন যে, ‘আমি ব্যাট হাতে নিতে পারছিলাম না। সত্যিকার অর্থে, কমপক্ষে এক সপ্তাহ পর হয়তোবার খেলতে পারবো বলে ধারণা করেছিলাম।’
ফলশ্রুতিতে, ইংল্যান্ডের বিপক্ষে একদিনের খেলা থেকে তাকে দলের বাইরে রাখা হয়। অ্যান্ড্রু হিলডিচকে তার স্থলাভিষিক্ত করা হয়। তবে, সিরিজের পঞ্চম টেস্টে পুনরায় খেলেছিলেন তিনি। পরের খেলায় ডার্লিংয়ের জন্যে স্মরণীয় অধ্যায় হিসেবে চিত্রিত হয়। ইংরেজ ফাস্ট বোলার বব উইলিসের বলে বুকে ব্যথা পান। মুখে চিবোতে থাকা চুইঙ্গাম গলায় আটকে যায়। ইংরেজ স্পিনার জন এম্বুরি দ্রুত এগিয়ে এসে আম্পায়ারের কাছ থেকে তার শ্বাস প্রশ্বাস চালু রাখতে অনুমতি চান। আম্পায়ার ম্যাক্স ও’কনেল অনুমতি দিলে তিনি চুইঙ্গাম বের করে আনেন ও পুণঃপুণঃ শ্বাস দিয়ে তাকে জীবিত রাখেন। এরপর ডার্লিং পুনরায় উঠে দাঁড়ান ও তাকে মাঠের বাইরে নিয়ে যাওয়া হয়। পরের দিন তিনি মাঠে নামলেও মাত্র ১৫ রান তুলতে পেরেছিলেন।
ইংরেজ অধিনায়ক মাইক ব্রিয়ারলি দলের সফলতা লাভের পিছনে পরবর্তীকালে উল্লেখ করেন যে, ‘অস্ট্রেলিয়ার ব্যাটিংয়ের মান বিষয়ে আমরা সজাগ ছিলাম। সবচেয়ে বড় সমস্যা হলো উদ্বোধনী জুটি ভাঙ্গা। রিক ডার্লিং ও গ্রেইম উড এক সময়ে তারা খুব ভালো খেলেন। এক পর্যায়ে আমরা লক্ষ্য করি যে, তাদের কাউকে শুরুতে ফেরাতে পারলে তিন, চার ও পাঁচ নম্বর ব্যাটসম্যানকে নতুন বলেই কাবু করতে পারবো।’
পাকিস্তানের মুখোমুখি
টেস্ট দলে প্রত্যাবর্তন করে দূর্দান্ত খেলেন। সুন্দর ফিল্ডিং করার পাশাপাশি প্রথম ইনিংসে ৭৫ রান করেন ও অ্যান্ড্রু হিলডিচের সাথে ৯৬ রানের জুটি গড়েন। দ্বিতীয় ইনিংসে প্রায় একই ধরনের ৭৯ রান তুলে অস্ট্রেলিয়াকে টেস্ট জয়ে অবদান রাখেন। খেলায় তিনি ম্যান অব দ্য ম্যাচের পুরস্কার পান।
এক প্রতিবেদনে উল্লেখ করা হয় যে, আসন্ন ১৯৭৯-৮০ মৌসুমের বিশ্ব সিরিজ ক্রিকেটকে ঘিরে রিক ডার্লিংকে খেলার প্রস্তাবনা দেয়া হয়। তবে, ঐ মৌসুমে আর খেলা হয়নি। ছয় মাস তিনি বেকার ছিলেন ও সাউথ অস্ট্রেলিয়া দলের ব্যবসায়িক অংশীদার হিন্ডমার্শ বিল্ডিং সোসাইটিতে কাজ করেন। রিক ডার্লিংকে প্রথম-শ্রেণীর ক্রিকেটের অন্যতম খেলোয়াড় হিসেবে নব্বুইয়ের কোটায় পদার্পণকারী স্নায়ুবৈকল্যের শিকারী হিসেবে গণ্য করা হয়। প্রায়শই ব্যাট হাতে আঙ্গুলে লেগে তিনি আউট হতেন।
ভারত গমন
১৯৭৯ সালে ভারত গমনার্থে তাকে অস্ট্রেলিয়া দলে রাখা হয়। এ সফরের শুরুতে পেটের পীড়ায় আক্রান্ত হন। এরপর ফিল্ডিংকালে মুখে আঘাত পান। এরফলে, উত্তর অঞ্চলের বিপক্ষে কেবলমাত্র একবার ব্যাটিং করার সুযোগ পেয়েছিলেন। এক পর্যায়ে তাকে অনুপযোগী ঘোষণা করা হয় ও গ্রেইম উডকে তার পরিবর্তে দলে নেয়া হয়।